Hieronymus Heyerdahl (1773–1847)

Hieronymus Heyerdahl (1771–1847) var en norsk prest, lærer og eidsvollsmann. Hieronymus Heyerdahl fra Norsk biografisk leksikonHieronymus Heyerdahl fra Dansk biografisk leksikon

Han var født på Fange i Aremark som sønn av sorenskriver Halvor Heyerdahl (1748–1819) i hans første ekteskap med Marthe Bassøe (1751–1775). Hieronymus ble gift 1. mars 1799 med Frederikke Sophie Schwabe (1777–1859), datter av lagmann Johan Fredrik Schwabe. De var foreldre til sogneprest Hieronymus Heyerdahl og til fogd Niels Treschow Heyerdahl. 
Se ellers Heyerdahl for mer om farsslekten og etterkommerne.

Etter fullført Kristiania skole (Kristiania katedralskole) i 1788 og examen artium 1790 tok han teologisk embetseksamen 1794 og ble i 1795 personellkapellan i Ringsaker. Fra 1798 var han tredjeprest i Kongsberg der han også studerte mineralogi under Jens Esmark (1763–1839) på Bergseminaret. Fra 1800 var han residerende kapellan på Toten der han fra 1804 var ulønnet bestyrer for et skolelærerseminar. I 1811 mottok han St. Olavs Orden, ridderkorset av Dannebrogordenen og ble innvalgt i Det Kongelige Norske Videnskabers Selskab.

Fra 1812 var han sogneprest i Stjørdal. I 1814 var han 2. representant for Nordre Throndhjems Amt i Riksforsamlingen, der han sluttet seg til selvstendighetspartiet. I 1825 ble han geistlig medlem av Nordstjerneordenen. Etter uår og mistrivsel i Stjørdal der han også studerte botanikk, flyttet Heyerdahl tilbake til Østlandet. Han ble i 1835 sogneprest i Gran, hvor han arbeidet til sin død i 1847.

 Publikasjoner 



 Referanser 

 Litteratur 
 Anders Bjønnes m.fl. (redaktører): Eidsvollsmennene – Hvem var de?'', Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814

 Eksterne lenker 




Kategori:Eidsvollsmenn
Kategori:Norske lutherske prester
Kategori:Norske geologer
Kategori:Mineraloger
Kategori:Medlemmer av Det Kongelige Norske Videnskabers Selskab
Kategori:Riddere av Dannebrogordenen‎
Kategori:Nordstjerneordenen
Kategori:Alumni fra Københavns Universitet
Kategori:Personer fra Aremark kommune